stanford-oval/wikipedia huggingface dataset:
עונת 2017/2018 בליגת המשנה הרוסית בכדורגל
טבלת הליגה

| # | קבוצה | מש' | נ' | ש' | ה' | ש"ח | ש"ז | נק' | הערות |
| --- | --- | --- | --- | --- | --- | --- | --- | --- | --- |
| ‏1 | אורנבורג | ‏38 | ‏26 | ‏6 | ‏6 | ‏26 | ‏59 | ‏84 | העפלה לליגת העל הרוסית |
| ‏2 | קריליה סובייטוב | ‏38 | ‏26 | ‏4 | ‏8 | ‏23 | ‏60 | ‏82 | העפלה לליגת העל הרוסית |
| ‏3 | יניסיי קרסנויארסק | ‏38 | ‏25 | ‏6 | ‏7 | ‏32 | ‏68 | ‏81 | התמודדות בטורניר העפלה לליגת העל הרוסית |
| ‏4 | טמבוב | ‏38 | ‏20 | ‏8 | ‏10 | ‏36 | ‏57 | ‏68 | התמודדות בטורניר העפלה לליגת העל הרוסית |
| 5 | בלטיקה | ‏38 | ‏19 | ‏7 | ‏12 | ‏35 | ‏44 | ‏64 | נשארות בליגה |
| 6 | דינמו | 38 | 13 | 16 | 9 | 47 | 52 | 55 | נשארות בליגה |
| 7 | סיביר | ‏38 | ‏14 | ‏11 | ‏13 | ‏31 | ‏38 | ‏53 | נשארות בליגה |
| 8 | שיניק | 38 | 14 | 11 | 13 | 45 | 45 | 53 | נשארות בליגה |
| 9 | קובאן | 38 | 12 | 13 | 13 | 47 | 47 | 49 | נשארות בליגה |
| 10 | וולגר | ‏38 | ‏12 | ‏9 | ‏17 | ‏40 | ‏46 | ‏45 | נשארות בליגה |
| 11 | אוונגרד | ‏38 | ‏10 | ‏15 | ‏13 | ‏46 | ‏43 | ‏45 | נשארות בליגה |
| 12 | אולימפץ | ‏38 | ‏11 | ‏11 | ‏16 | ‏50 | ‏37 | ‏44 | נשארות בליגה |
| 13 | חימקי | ‏38 | ‏12 | ‏7 | ‏19 | ‏33 | ‏49 | ‏43 | נשארות בליגה |
| 14 | ספרטק-2 | ‏38 | ‏11 | ‏9 | ‏18 | ‏47 | ‏64 | ‏42 | נשארות בליגה |
| 15 | טום טומסק | ‏38 | ‏10 | ‏11 | ‏17 | ‏36 | ‏56 | ‏41 | נשארות בליגה |
| ‏16 | זניט-2 | ‏38 | ‏11 | ‏7 | ‏20 | ‏43 | ‏59 | ‏40 | נשארות בליגה |
| ‏17 | רוטור | ‏38 | ‏10 | ‏10 | ‏18 | ‏45 | ‏38 | ‏40 | ירידה לליגת הכדורגל המקצוענית |
| ‏18 | לוצ'-אנרגיה | ‏38 | ‏9 | ‏13 | ‏16 | ‏40 | ‏52 | ‏40 | ירידה לליגת הכדורגל המקצוענית |
| ‏19 | טיומן | ‏38 | ‏9 | ‏12 | ‏17 | ‏54 | ‏41 | ‏39 | ירידה לליגת הכדורגל המקצוענית |
| ‏20 | פאקל | ‏38 | ‏9 | ‏8 | ‏21 | ‏52 | ‏27 | ‏35 | ירידה לליגת הכדורגל המקצוענית |
סטטיסטיקה > מלכי השערים

| № | שחקן | מועדון | ש (פ) |
| --- | --- | --- | --- |
| 1 | רוסיה ארטיום קולישב | דינמו סנקט פטרבורג | 17 (6) |
| 2 | רוסיה אנדריי קוזלוב | יניסיי | 15 (1) |
| 3 | רוסיה אנדריי פאניוקוב | זניט-2 | 13 (3) |
| 4 | בלארוס סרגיי קורנילנקו | קריליה סובייטוב | 12 |
| 5-6 | רוסיה דמיטרי סקופינצב | בלטיקה | 10 (1) |
| 5-6 | רוסיה אלכסיי סוטורמין | וולגר | 10 (3) |
| 7 | סלובניה דניס פופוביץ' | אורנבורג | 9 (2) |
| 8 | חוף השנהב סנין סבאי | Балтика | 8 |
| 8 | זמביה פשן סקאלה | ספרטק-2 | 8 |
| 8 | רוסיה סרגיי סאמודין | קריליה סובייטוב | 8 |
| 8 | רוסיה אנדריי צ'אסובסקיך | טמבוב | 8 |
| 8 | רוסיה אלדר ניזאנוטדינוב | שיניק | 8 (3) |
מקור: championat.com
הערות שוליים

↑  ליגת משנה הרוסית: יאניסיי מנצחת את דינמו סנט פטרסבורג
↑  «Динамо» Новгород. В ФНЛ в разгар сезона появился новый клуб
↑  Луч-Энергия остаётся в ФНЛ на следующий сезон
עונת 2023/2024 בליגת העל בכדוריד

| --- | --- |


 ענף:  כדוריד
 ארגון מפעיל:  איגוד הכדוריד בישראל
 תקופת התחרות:  22 בספטמבר 2023 – 11 במאי 2024 (233 ימים)
 מספר תחרות:  71
 מספר מתמודדים:  12
 זוכה:  א.ס. SGS רמת השרון
 www.handballisr.co.il
 
 → עונת 2022/2023 בליגת העל בכדוריד עונת 2024/2025 בליגת העל בכדוריד ← 
עונת 2023/2024 בליגת העל בכדוריד הייתה העונה ה-71 של התחרות הארצית של הליגה הבכירה בענף הכדוריד בישראל. הליגה כללה 12 קבוצות. היא התחילה ב-22 בספטמבר 2023, והסתיימה ב-11 במאי 2024.
בהתאם לתוצאות של העונה הקודמת בליגה הלאומית, בעונה זו עלתה לליגת העל מכבי תל אביב על חשבונה של הפועל דוראל חבל אילות שסיימה במקום הלפני אחרון בעונה הקודמת, אך ויתרה על זכותה להישאר בליגת העל וירדה לליגה הלאומית. מכבי פתח תקווה ויתרה על זכותה לעלות מהליגה הלאומית. הפועל רמת גן, שסיימה אחרונה בעונה הקודמת, נשארה בליגה לאור החלטתן של חבל אילות ושל מכבי פתח תקווה. בסיום עונה זו ירדה הפועל רמת גן לליגה הלאומית.
מלחמת חרבות ברזל

עונה זו התקיימה בצל מלחמת חרבות ברזל, שהביאה לדחיית חלק מהמחזורים, ולשינוי שיטת המשחקים, כמו גם העולות והיורדות, במהלך העונה.
המלחמה החלה ביום שבת, ה-7 באוקטובר 2023, יומיים לפני המחזור הרביעי של הליגה שתוכנן ל-9 באוקטובר. לאור זאת קיימו קבוצות רבות בליגה אימונים ביום שבת, מה שהביא שחקנים רבים בליגה לבטל את תוכניותיהם להשתתף בפסטיבל נובה, ומנע אסון כבד יותר.
שיטת המשחקים

במקור היו אמורים להתקיים 22 מחזורים בעונה הסדירה, כשלאחר מכן יחולקו הקבוצות לשש קבוצות בבית העליון ושש קבוצות בבית העליון, שישחקו חמישה מחזורים נוספים במתכונת זו. בסיום חלק זה אמורות היו ארבע הראשונות בבית העליון לעלות לחצי גמר בשיטת הטוב משלושה משחקים, ושתי המנצחות יעלו לגמר שישוחק בשיטת הטוב מחמישה משחקים. שתי האחרונות בבית התחתון אמורות היו לרדת לליגה הלאומית.
לאור המלחמה השתנתה שיטת המשחקים, והעונה קוצרה כך שהתקיים סיבוב אחד בן 11 מחזורים, ואחריו חולקו הקבוצות לבית עליון שכלל את שש המדורגות ראשונות בסיבוב הראשון ולבית תחתון שכלל את שש המדורגות אחרונות. בשלב הבתים התקיימו שני סיבובים, בסופם ארבע המדורגות עליונות בבית העליון העפילו לחצי הגמר ששוחק בשיטת פלייאוף, כשחצאי הגמר שוחקו בשיטת הטוב משלושה משחקים, והגמר שוחק בשיטת הטוב מחמישה משחקים, ובסיום הבית התחתון הוכרזה יורדת אחת.
על ניצחון במשחק הוענקו שתי נקודות, על תוצאת תיקו הוענקה נקודה בודדת ועל הפסד לא הוענקו נקודות.
טבלת הליגה > בתום העונה הסדירה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות |
| --- | --- | --- | --- | --- | --- | --- | --- | --- |
| 1 | א.ס. SGS רמת השרון | 11 | 10 | 1 | 0 | 427 | 309 | 21 |
| 2 | מכבי G City ראשון לציון | 11 | 9 | 1 | 1 | 377 | 325 | 19 |
| 3 | הפועל אשדוד | 11 | 9 | 0 | 2 | 358 | 328 | 18 |
| 4 | הפועל אלטשולר שחם ראשון לציון | 11 | 7 | 2 | 2 | 381 | 317 | 16 |
| 5 | מ.כ. יובלים חולון | 11 | 6 | 2 | 3 | 350 | 331 | 14 |
| 6 | מכבי תל אביב | 11 | 5 | 1 | 5 | 332 | 349 | 11 |
| 7 | א.כ. נס-ציונה | 11 | 5 | 1 | 5 | 331 | 336 | 11 |
| 8 | בני הרצליה "נאפיס" | 11 | 3 | 2 | 6 | 346 | 348 | 8 |
| 9 | מכבי אבישי קריית מוצקין | 11 | 2 | 2 | 7 | 308 | 366 | 6 |
| 10 | אס"א תל אביב | 11 | 2 | 0 | 9 | 325 | 357 | 4 |
| 11 | הפועל קריית אונו | 11 | 2 | 0 | 9 | 309 | 386 | 4 |
| 12 | הפועל רמת-גן גבעתיים | 11 | 0 | 0 | 11 | 303 | 395 | 0 |
טבלת הליגה > פלייאוף עליון

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות |
| --- | --- | --- | --- | --- | --- | --- | --- | --- |
| 1 | א.ס. SGS רמת השרון | 21 | 16 | 3 | 2 | 739 | 593 | 35 |
| 2 | מכבי G City ראשון לציון | 21 | 15 | 2 | 4 | 687 | 623 | 32 |
| 3 | הפועל אלטשולר שחם ראשון לציון | 21 | 13 | 3 | 5 | 711 | 630 | 29 |
| 4 | מ.כ. יובלים חולון | 21 | 12 | 3 | 6 | 678 | 644 | 27 |
| 5 | הפועל אשדוד | 21 | 11 | 3 | 7 | 671 | 650 | 25 |
| 6 | מכבי תל אביב | 21 | 5 | 1 | 15 | 621 | 701 | 11 |
טבלת הליגה > פלייאוף תחתון

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות |
| --- | --- | --- | --- | --- | --- | --- | --- | --- |
| 8 | בני הרצליה "נאפיס" | 21 | 11 | 3 | 7 | 683 | 620 | 25 |
| 10 | אס"א תל אביב | 21 | 10 | 0 | 11 | 654 | 658 | 20 |
| 11 | הפועל קריית אונו | 21 | 8 | 0 | 13 | 617 | 693 | 16 |
| 7 | א.כ. נס-ציונה | 21 | 7 | 2 | 12 | 633 | 668 | 16 |
| 9 | מכבי אבישי קריית מוצקין | 21 | 4 | 3 | 14 | 618 | 685 | 11 |
| 12 | הפועל רמת-גן גבעתיים | 21 | 2 | 1 | 18 | 594 | 741 | 5 |
טבלת הליגה > חצי גמר

| קבוצה 1 | תוצאה בסדרה | קבוצה 2 | משחק ראשון | משחק שני | משחק שלישי |
| --- | --- | --- | --- | --- | --- |
| א.ס. SGS רמת השרון | 2–0 | מ.כ. יובלים חולון | 42–30 | 36–32 |  |
| מכבי G City ראשון לציון | 2–1 | הפועל אלטשולר שחם ראשון לציון | 28–25 | 29–34 | 35–33 |
טבלת הליגה > גמר

| קבוצה 1 | תוצאה בסדרה | קבוצה 2 | משחק ראשון | משחק שני | משחק שלישי | משחק רביעי | משחק חמישי |
| --- | --- | --- | --- | --- | --- | --- | --- |
| א.ס. SGS רמת השרון | 3–1 | מכבי G City ראשון לציון | 35–34 | 43–44 | 41–37 | 34–29 |  |
הערות שוליים

↑  אלון סגל, "עשינו מהלימון לימונדה", 10 בספטמבר 2023, אתר איגוד הכדוריד בישראל
↑  אלון סגל, כל העדכונים לקראת חזרת הליגות, 21 בנובמבר 2024, אתר איגוד הכדוריד בישראל
↑  אלון סגל, מחזור שכולו נס - סיפורו המצמרר של המחזור הרביעי, 23 בנובמבר 2023, אתר איגוד הכדוריד בישראל
↑  אלון סגל, דרבי ראשוני במחזור השני, דרבי תל אביבי בחמישי, 19 ביולי 2023, אתר איגוד הכדוריד הישראלי
ענת גלבר

| --- | --- |
אין תמונה חופשית
 לידה:  2 בנובמבר 1980 (בת 44)
 מדינה:  ישראל
 ידועה בשל:  אלופת העולם לאוניברסיטאות בדיבייט
 מקצוע:  מאמנת מועדוני דיבייט
 תואר:  תואר ראשון בפילוסופיה
 
ענת גלבר (נולדה ב-2 בנובמבר 1980) היא אלופת ישראל ואלופת העולם לאוניברסיטאות בדיבייט.
ביוגרפיה

גלבר נולדה לרות וליואב גלבר, פרופ' להיסטוריה באוניברסיטת חיפה. היא החלה את לימודיה באוניברסיטת חיפה לתואר ראשון בפילוסופיה ועברה קורס בשם רטוריקה ואמנות השכנוע, לאחר מכן הצטרפה למועדון הדיבייט באוניברסיטה תחת הדרכתו של אורי זכאי.
בשנת 2001 הגיעה גלבר לגמר אליפות ישראל בדיבייט. בשנת 2002 זכתה גלבר באליפות הדיבייט בישראל ביחד עם גיא יריב בייצוג מועדון אוניברסיטת חיפה. בשנים 2003 ו-2005 זכתה גלבר בתואר הדוברת המצטיינת באליפות אירופה בדיבייטינג לאוניברסיטאות, בקטגוריית ESL (קטגורית דוברי האנגלית כשפה זרה שנייה).
בשנת 2006 זכתה גלבר בתואר הדוברת המצטיינת באליפות העולם בדיבייטינג לאוניברסיטאות שנערכה בדבלין שבאירלנד, בקטגוריית ESL, לאחר שגברה על 600 מתחרים ולאחר יותר מעשרה סיבובים.
כיום (2010), גלבר מאמנת את מועדוני אוניברסיטת חיפה ואוניברסיטת בן-גוריון וכן בבתי ספר תיכון ועוסקת בלימוד והדרכת התחום לגופים ואישים פרטיים.
גלבר שימשה כסגנית שופט ראשי באליפות העולם בדיבייט בבוטסואנה 2011.
פוקר

.
משחק הפוקר טקסס הולדם
פוקר הוא משפחה של משחקי קלפים פופולריים אשר מקורותיהם אינם ידועים. הסברה המקובלת היא כי המשחק התפתח במזרח ארצות הברית בשלהי המאה ה-19 או בתחילת המאה ה-20. המשחק נפוץ בבתי קזינו, ועם התפתחות רשת האינטרנט הוא נפוץ גם ברשתות הימורים מקוונים.
המשחקים משוחקים לרוב עם חבילת קלפים סטנדרטית של 52 קלפים, אך קיימים גם משחקים המשתמשים בחלק מהקלפים בלבד. מספר הקלפים המקבל שחקן משתנה בין משחקים, מ-2 בטקסס הולדם, 4 באומהה הולדם ו-7 ב-Seven-card stud, עד ל-13 בפוקר סיני.
סבבי המשחק

ברוב וריאציות המשחק סבב ההימורים הראשון מתחיל על ידי הימור כפוי של אחד השחקנים או יותר, הנדרשים לשלם את הבליינד, אנטה או שניהם. שלב ההימורים ממשיך כך שכל שחקן בתורו מחליט האם להשוות את ההימור, להעלות את ההימור, או לזרוק את הקלפים ולוותר על הקופה. סבב ההימורים מסתיים כאשר כל השחקנים ביצעו את פעולותיהם והתור חוזר לשחקן האחרון אשר העלה את ההימור. המשחק ממשיך עד שכל סבבי ההימורים מסתיימים או שרק שחקן אחד נשאר עם קלפים. במצב בו יש יותר משחקן אחד עם קלפים לאחר סבב ההימורים האחרון, השחקן עם היד הטובה ביותר לפי חוקי המשחק הספציפי בו משחקים, מנצח וזוכה בקופה.
סוגי משחקי פוקר

המשחק הישיר – גרסתו הראשונה של המשחק המוכר. כל שחקן מקבל קלפים מוסתרים המרכיבים את היד של השחקן, ולאחר סבב הימורים השחקנים מציגים את ידיהם.
Draw poker – כל שחקן מקבל קלפים מוסתרים המרכיבים את היד של השחקן. בתום כל סבב הימורים קיימת אפשרות להחליף קלף אחד או יותר. המשחק הנפוץ בקטגוריה זו הוא Five-card draw.
Stud poker – כל שחקן מקבל קלפים אשר חלקם מוסתרים וחלקם גלויים לכל שאר השחקנים. בתום כל סבב הימורים השחקנים אשר עדיין נמצאים במשחק מקבלים קלף נוסף אשר אף הוא מוסתר או גלוי בהתאם לחוקי המשחק. בעבר במשחק הנפוץ ביותר כל שחקן קיבל חמישה קלפים, אך בהמשך התווספו שני קלפים נוספים והמשחק הנפוץ הוא Seven-card stud.
פוקר קהילתי – כל שחקן מקבל קלפים מוסתרים אשר איתם הוא מרכיב את ידו. בתום כל סבב הימורים מוצגים קלף אחד או יותר המשותפים לכל השחקנים, אשר איתם ועם הקלפים המוסתרים כל שחקן מרכיב את ידו. המשחקים הנפוצים הם טקסס הולדם ואומהה הולדם.
דירוג הידיים

חוזקן של ידיים בפוקר מוערך בהתאם להסתברות הרכבתן. ככל שההסתברות ליצירת היד נמוכה יותר כך היד מוערכת כחזקה יותר.
רצף מלכותי ("Royal flush", נקרא גם "צורה מלכותית") – A, K, Q, J, 10 מאותה צורה. דוגמה: A♠ K♠ Q♠ J♠ 10♠
רצף-צורה ("Straight flush") – חמישה קלפים עוקבים מאותה צורה. דוגמה: Q♦ J♦ 10♦ 9♦ 8♦
רביעייה ("Four of a kind", נקרא גם "קארה") – ארבעה קלפים בעלי ערך זהה. דוגמה: 4♣ 4♦ 4♥ 4♠
בית מלא ("Full house") – שלישייה וזוג. דוגמה: 8♣ 8♦ 8♠ K♥ K♠
צבע ("Flush", נקרא גם "צורה") – חמישה קלפים בעלי אותה צורה. דוגמה: K♠ J♠ 8♠ 4♠ 3♠
רצף ("Straight", נקרא גם "קנטה") – חמישה קלפים עוקבים בסדר עולה. דוגמה: 5♦ 4♥ 3♠ 2♦ A♦
שלישייה ("Three of a kind") – שלושה קלפים בעלי ערך זהה. דוגמה: 7♣ 7♥ 7♠ K♦ 2♠
שני זוגות ("Two pair", נקרא גם "זוגיים") – שני זוגות של קלפים אשר כל אחד בנוי משני קלפים בעלי אותו ערך. דוגמה: A♣ A♦ 8♥ 8♠ Q♠
זוג ("Pair") – שני קלפים בעלי אותו ערך. דוגמה: 9♥ 9♠ A♣ J♠ 4♥
קלף גבוה ("High card") – יד המכילה חמישה קלפים אשר לא מרכיבים אחת מהידיים הקודמות. הדוגמה הבאה נקראת אס גבוה: A♦ 10♦ 9♠ 5♣ 4♣
אם מספר שחקנים מחזיקים ביד בעלת דירוג זהה, המנצח יקבע לפי
ערך הקלף המשתתף ביד הגבוה ביותר
ערך הקלף הלא משתתף ביד הגבוה ביותר (מתוך 5 קלפים בסך הכל)
שוויון
דירוגים אלו מתאימים לרוב וריאציות המשחק, אך בחלקן הסדר הוא הפוך או לא רלוונטי, לדוגמה ב-Lowball או בדוגי.
משחקי הימורים

משחקי ההימורים מחולקים ל-2 סוגים עיקריים. משחקי כסף בהם השחקנים מהמרים על סכומי כסף באופן ישיר ושחקנים יכולים להוסיף כסף בין סבבי משחקים, ומשחקי טורנירים בהם לכל שחקן יש צ'יפים המייצגים נקודות, ושחקן אשר מפסיד את כל הצ'יפים יוצא מהטורניר וזוכה בסכום כסף בהתאם למקומו.
משחקי הימורים > משחקי כסף

משחקי כסף מתנהלים בבתי קזינו על סכומים שונים המתחילים מבליינדים של דולר או אירו אחד באזורים הפתוחים לקהל הרחב, וסכומים גבוהים אשר אליהם ניתן להיכנס בהזמנה בלבד בחדרים צדדים, כמו "Bobby's Room" בבלאג'יו הנקרא על שמו של בובי בולדווין, אשר שם משחקים בבליינדים של מאות ואלפי דולרים. משחקים גבוהים במיוחד מתקיימים גם בחדרים פרטיים במקאו אשר מנוהלים על ידי מריצי משחקים כפול פואה וניתן להיכנס אליהם בהזמנה בלבד. משחקים אלו לרוב פרטיים מאוד ואין מידע רב עליהם.
ערוצי טלוויזיה שונים יוצרים משחקי כסף גבוהים אשר אליהם הם מזמנים שחקנים מוכרים וחובבנים על מנת לצלם את המשחקים ולשדרם כתוכנית טלוויזיה כ-"High Stakes Poker" ו-"Poker After Dark". ישנם בתי קזינו היוצרים תוכניות עבור משחקים נבחרים בפלטפורמות שידור כיוטיוב ו-Twitch.tv, כמו "Live at the Bike" ו-"Hustler Live".
ברשתות הימורים מקוונים מתקיימים משחקים אשר מתחילים מבליינדים של סנט אחד ומגיעים למאות דולרים, אשר פתוחים לכל השחקנים.
מכיוון שמשחקי כסף בסכומים גבוהים הם לרוב פרטיים ואין גוף המרכז את הזוכים, לא ניתן לדעת בוודאות מי השחקנים עם סך הזכיות הגבוה ביותר.
משחקי הימורים > משחקי טורנירים

משחקי טורנירים מתקיימים בסכומים שונים. ברשתות ההימורים המקוונים ניתן למצוא טורנירים המשוחקים בעלות של סנטים בודדים ואף בחינם. בבתי קזינו ובחדרים פרטיים מתקיימים טורנירים המגיעים לעלות כניסה של מעל למיליון דולר, כמו טורניר ה-"Big One for One Drop". בעולם מתקיימים טורנירים עם סך פרסים המגיעים לעשרות מיליוני דולרים, בטורנירים בודדים או סבבי טורנירים מוכרים כאליפות העולם בפוקר, סבב הפוקר העולמי, סבב הפוקר האירופי וסבב טריטון.
ישנם מספר אתרים כ-"The Hendon Mob" אשר מרכזים את המידע על השחקנים הזוכים בטורנירים השונים.
נכון ליולי 2024, ברין קני מוביל את טבלת הזוכים בכל הזמנים עם זכיות בסך של כ-66.5 מיליון דולר וג'סטין בונומו אחריו עם זכיות בסך של כ-64.1 מיליון דולר. שחקנים מוכרים רבים נמצאים ברשימה זו כסטיבן צ'ידוויק (מקום 3), ג'ייסון קון (מקום 4), מיקיטה בדזיאקוסקי (מקום 5), דן סמית' (מקום 6), דניאל נגראנו (מקום 7), אריק סיידל (מקום 10), פיל אייבי (מקום 11), אלכס פוקסן (מקום 21) פיל הלמות (מקום 25), ואחרים.
ונסה סלבסט היא האישה עם מירב הזכיות מטורנירים עם סך זכיות של כ-11.9 מיליון דולר, ואחריה נמצאות קריסטן פוקסן (מקום 2), קתי ליברט (מקום 3), מריה הו (מקום 4), ליב בורי מקום 7), ג'ניפר הרמן (מקום 14), ויקטוריה קורן מיטשל (מקום 16), ברברה אנרייט (מקום 25) ואחרות.
ברשימת הישראלים מוביל אמיר להבות עם סך זכיות של כ-6.3 מיליון דולר, ואחריו נמצאים אורי רייכנשטיין (מקום 2), יובל ברונשטיין (מקום 3), אסי משה (מקום 4), תימור מרגולין (מקום 5), צבי שטרן (מקום 6), רן אזור (מקום 7) עם זכיות של מעל ל-2 מיליון דולר כל אחד.
משחקי הימורים > ההיבט המשפטי

חוקיות משחק הפוקר משתנה בין מדינות אשר חלקן מאפשרות משחקי הימורים באופן גורף, אחרות אשר מאפשרות בבתי קזינו בלבד ומדינות אשר אוסרות על המשחק לגמרי.
בארצות הברית ישנן מדינות המאפשרות למשחקים להתקיים תחת רישיון בלבד המוענק לרוב לבתי קזינו כמו בנבדה. בטקסס ניתן לקיים משחקי טורנירים, אך משחקי כסף יכולים להתקיים בתנאי ומארגן המשחק איננו לוקח תשלום על המשחק עצמו.
בישראל התקיימו דיונים רבים בנוגע לחוקיותו של המשחק המוגדר כמשחק מזל, וחל איסור לקיים משחקים המעורב בהם כסף או פרסים בעלי ערך כספי. ב-2018 פסק בית המשפט העליון כי בתנאים מסוימים לעניין מיסוי פוקר אינו משחק מזל וממוסה כמשלח יד. פסק הדין מבחין בין משחק בודד, לבין רצף משחקים וטורנירים בהם משתתפים שחקנים מקצוענים.
ביטויים מוכרים

פני פוקר (Poker Face) – פנים אשר אינן מסגירות את מחשבות בעליהן
להחזיק את הקלפים קרוב לחזה – על אדם שלא מסגיר את העמדות או היתרונות שלו
יד מתה – יד שאינה משתתפת עוד במשחק
ידו של איש מת – יד המכילה זוג אס וזוג נוסף של שמיניות (בדרך כלל עם סמלים שחורים בלבד), מסמנת מזל רע. על פי אגדת המערב הפרוע, ביל היקוק הפראי החזיק ביד זו לפני שנורה בגבו במשחק פוקר ב-2 באוגוסט 1876.
המילונאי ראובן אלקלעי ציין במילונו כי השם רֶצֶף במובן "קלפים (קלפי משחק) הערוכים ברציפות" הוא חידושו שלו.
ראו גם

פון נוימן פוקר
הערות שוליים

↑  Chad Holloway,‏ Tom Hall Reveals Intimate Details of Macau's High-Stakes Poker Cash Games, באתר PokerNews,‏ 13 במרץ 2014 (באנגלית)
↑  רשימת הטורנירים עם פרסי הזכיות הגבוהים ביותר, באתר The Hendon Mob (באנגלית)
↑  רשימת הזוכים בכל הזמנים בטורנירים, באתר The Hendon Mob (באנגלית)
↑  רשימת הזוכות בכל הזמנים בטורנירים, באתר The Hendon Mob (באנגלית)
↑  רשימת הישראלים הזוכים בכל הזמנים בטורנירים, באתר The Hendon Mob (באנגלית)
↑  Gambling in Texas: How poker rooms legally operate given 'gray areas', באתר SpectrumLocalNews, ‏20 ביולי 2021
↑  תני גולדשטיין, ישראל היא אחת המדינות היחידות בעולם האוסרת על משחקי פוקר, באתר זמן ישראל, 23 בדצמבר 2021
↑  דוד פורר, ‏יום חג לשחקנים: ביהמ"ש העליון קבע כי פוקר אינו משחק מזל, באתר גלובס, 12 באוקטובר 2018
↑  פסק דין ע"א 476/17 אמית נ' פקיד שומה
↑  ראובן אלקלעי, מלון עברי שלם, כרך 3, הוצאת גליל, 1994
| --- | --- |
בקרת זהויות :  NLI: 987007558215705171  BnF: cb11932817w (data)  GND: 4046472-6  LCCN: sh85103968  NKC: ph221994 
רצף מלכותי
מרקוס רוגן

מרקוס אנטוניוס רוגן (בגרמנית: Markus Antonius Rogan; נולד ב-4 במאי 1982) הוא שחיין עבר אוסטרי. הוא סגן אלוף אוליממפי (אתונה 2004) פעמיים סגן אלוף עולם (פוקוקה 2001 ומונטריאול 2005), אלוף עולם (בריכת 25 מטר) (מנצ'סטר 2008), פעמיים אלוף אירופה (מדריד 2004 ואיינדהובן 2008), אלוף האוניברסיאדה (בנגקוק 2007) ושיאן עולם בבריכת 25 מטר במשחה ל-200 מטר גב. נוסף לזה הוא סגן אלוף אולימפי (אתונה 2004), סגן אלוף עולם בבריכת 25 מטר (שנגחאי 2006) אלוף אירופה (איינדהובן 2008) במשחה ל-100 מטר גב. זכה לכבוד לשאת את דגל אוסטריה בטקס הפתיחה באולימפיאדת לונדון (2012). שימש כמאמן המנטלי של נבחרת ישראל בכדורגל.
ביוגרפיה

רוגן נולד וגדל בווינה. בהיותו נער הוא נסע ללמוד ולהתאמן בתיכון מונט ורנון בווירג'יניה. בשנים 2000 ועד 2004 הוא למד כלכלה ויחסים בינלאומיים באוניברסיטת סטנפורד.
ביוגרפיה > 2000

באולימפיאדת סידני (2000) סיים רוגן במקום 27 במשחה ל-200 מטר גב בתוצאה של 2:02.84 דקות ובמקום 33 במשחה ל-100 מטר גב בתוצאה של 57.35 שניות.
ביוגרפיה > 2001 > סגן אלוף עולם

באליפות העולם שנערכה בפוקוקה, יפן בשנת 2001 זכה רוגן במדליית כסף במשחה ל-200 מטר גב בתוצאה של 1:58.07 דקות, אחרי ארון פירסול מארצות הברית (1:57.13 דקות) ולפני אורן ארנארסון מאיסלנד (1:58.37 דקות). נוסף לכך, הוא סיים במקום חמישי במשחה ל-100 מטר גב בתוצאה של 55.23 שניות.
ביוגרפיה > 2003

באליפות העולם שנערכה בברצלונה, ספרד בשנת 2003 הוא סיים במקום חמישי במשחה ל-100 מטר גב בתוצאה של 54.53 שניות ובמקום 11 במשחה ל-200 מטר גב בתוצאה של 1:59.29 דקות.
ביוגרפיה > 2004 > אלוף אירופה

באליפות אירופה שנערכה במדריד, ספרד בתחילת מאי 2004 הוא זכה ב-3 מדליות, 2 זהב ו-1 כסף. מדליות זהב במשחה ל-200 מטר גב בתוצאה של 1:57.58 דקות, לפני רזבאן פלוראה מרומניה (1:58.00 דקות) וסימון דופור מצרפת (1:58.54 דקות) ובמשחה ל-200 מטר מעורב אישי בתוצאה של 1:59,79 דקות, לפני יאני סייבינן מפינלנד (2:00.43 דקות) ומאסימיליאנו רוסולינו מאיטליה (2:00.53 דקות) ומדליית כסף במשחה ל-100 מטר גב בתוצאה של 55.27 שניות, מאית השנייה אחרי לסלו צ'ה מהונגריה (55.26 שניות) ולפני שטב תלוקה גרמניה (55.39 שניות).
ביוגרפיה > 2004 > סגן אלוף אולימפי

שלושה חודשים לאחר מכן, באולימפיאדת אתונה (2004) זכה רוגן בשתי מדליות כסף, במשחה ל-100 מטר גב בתוצאה של 54.35 שניות, אחרי ארון פירסול (54.06 שניות) ולפני טומומי מוריטה מיפן (54.36 שניות) ובמשחה ל-200 מטר גב בתוצאה של 1:57.35 דקות, אחרי ארון פירסול שקבע שיא אולימפי חדש של 1:54.95 דקות ולפני רזבאן פלוראה (1:57.56 דקות).
ביוגרפיה > 2005

באליפות העולם שנערכה במונטריאול, קנדה בשנת 2005 הוא זכה במדליית כסף במשחה ל-200 מטר גב בתוצאה של 1:56.63 דקות, אחרי ארון פירסול שקבע שיא עולם חדש של 1:54.66 דקות ולפני ריאן לוכטה מארצות הברית (1:57.00 דקות). נוסף לכך, הוא סיים במקום שביעי במשחה ל-100 מטר גב בתוצאה של 54.81 שניות.
ביוגרפיה > 2005 > שיאן עולם (בריכת 25 מטר)

באליפות אירופה (בריכת 25 מטר) שנערכה בטרייסטה, איטליה ב-8 בדצמבר אותה שנה הוא זכה במדליית זהב במשחה ל-200 מטר גב בשיא עולם חדש של 1:50.43 דקות, שיפור לשיא בן השנה וחודשיים של ארון פירסול (1:50.52 דקות), שיא זה החזיק מעמד כ-4 חודשים ונשבר על ידי ריאן לוכטה (1:49.05 דקות).
ביוגרפיה > 2007

באליפות העולם שנערכה במלבורן, אוסטרליה בסוף מרץ 2007 הוא זכה במדליית ארד במשחה ל-200 מטר גב בתוצאה של 1:56.02 דקות, אחרי ריאן לוכטה שקבע שיא עולם חדש של 1:54.32 דקות וארון פירסול 1:54.80 דקות. נוסף לכך, הוא סיים במקום חמישי במשחה ל-100 מטר גב בתוצאה של 53.78 שניות.
ביוגרפיה > 2007 > אלוף האוניברסיאדה

באוניברסיאדה שנערכה בבנגקוק, תאילנד בתחילת אוגוסט אותה שנה הוא זכה בשתי מדליות, זהב וכסף. מדליית זהב במשחה ל-200 מטר גב בשיא משחקים חדש של 1:56.66 דקות ובמדליית כסף במשחה ל-100 מטר גב בתוצאה של 54.27 שניות.
ביוגרפיה > 2008

באליפות אירופה שנערכה באיינדהובן, הולנד במרץ 2008 הוא זכה בשתי מדליות זהב, במשחה ל-100 מטר גב בתוצאה של 54.03 שניות ובמשחה ל-200 מטר גב בתוצאה של 1:55.85 דקות.
ביוגרפיה > 2008 > אלוף עולם (בריכת 25 מטר)

חודש לאחר מכן, באליפות העולם (בריכת 25 מטר) שנערכה במנצ'סטר, אנגליה ב-13 באפריל אותה שנה הוא זכה במדליית זהב במשחה ל-200 מטר גב בשיא עולם חדש של 1:47.84 דקות, לפני ראיין לוכטה (1:47.91 דקות) וסטניסלב דונץ מרוסיה (1:50.45 דקות), שיפור לשיא בן השנתיים של ראיין לוכטה (1:49.05 דקות). שיאו זה החזיק מעמד כשנה ושבעה חודשים ונשבר על ידי ג'ורג' דו ראנד מדרום אפריקה (1:47.08 דקות)
באולימפיאדת בייג'ינג (2008) שנערכה באוגוסט סיים רוגן במקום רביעי במשחה ל-200 מטר גב בשיא אוסטריה חדש של 1:55.49 דקות ופעמיים במקום תשיעי במשחה ל-100 מטר גב בתוצאה של 53.80 שניות ובכך לא הצליח להגן על תואריו ובמשחה שליחים 4x200 מטר בתוצאה של 7:11.45 דקות, כשחיין רביעי הוא קבע ב"זינוק שליחים" תוצאה של 1:46.80 דקות.
ביוגרפיה > 2009

באליפות העולם שנערכה ברומא, איטליה בשנת 2009 הוא סיים במקום 11 במשחה ל-100 מטר גב בתוצאה של 53.40 שניות ובמקום 33 במשחה ל-50 מטר גב בתוצאה של 25.59 שניות.
ביוגרפיה > 2011

באליפות העולם שנערכה בשנגחאי, סין בשנת 2011 הוא סיים במקום חמישי במשחה ל-200 מטר מעורב אישי בתוצאה של 1:58.14 דקות, בשבל חצי הגמר האו קבע שיא אוסטריה חדש של 1:57.74 דקות. נוסף לכך, הוא סיים במקום תשיעי במשחה שליחים 4x200 מטר חופשי בתוצאה של 7:13.34 דקות ובמקום 21 במשחה ל-200 מטר חופשי בתוצאה של 1:48.82 דקות.
ביוגרפיה > 2012

באולימפיאדת לונדון (2012) הוא זכה לשאת דגל אוסטריה בטקס הפתיחה. במשחקים עצמם הוא סיים במקום 16 במשחה ל-200 מטר מעורב אישי לאחר שנפסל בשלב חצי הגמר. בשלב המוקדמות הוא קבע תוצאה של 1:58.66 דקות ועלה מהמקום השמיני לשלב חצי הגמר. נוסף לכך, הוא סיים במקום 16 במשחה שליחים 4x200 מטר חופשי בתוצאה של 7:17.94 דקות, כשחיין רביעי הוא שחה ב"זינוק שליחים" תוצאה של 1:48.13 דקות.
חיים אישיים

מרקוס נשוי לליאן קוב, מנהלת שיווק יהודייה ילידת דרום אפריקה. לפני נישואיהם הוא התגייר. לזוג שני ילדים והם התגוררו בלוס אנג'לס, קליפורניה. במכביה העשרים שנערכה בשנת 2017 הוא זכה לשאת דגל אוסטריה בטקס הפתיחה.
במרץ 2019 הזמין וילי רוטנשטיינר את רוגן להיות המאמן המנטלי של נבחרת ישראל בכדורגל. באוקטובר 2020 הוא יצא בחשאי מישראל, לאחר שנמצא חיובי ל-COVID-19 ובכך עבר על החוק וגרם לפיטוריו המיידים מתפקידו זה.
תארים והישגים

בשנת 2004 זכה רוגן בתואר ספורטאי השנה באוסטריה.
שיאים אישיים > בריכה אולימפית

100 מטר גב : 53.33 שנית (2009), שיא אוסטריה
200 מטר גב: 1:55.49 דקות (2008), שיא אוסטריה
200 מעורב אישי: 1:57.74 דקות (2011), שיא אוסטריה
שיאים אישיים > בריכת 25 מטר

50 מטר גב: 23.98 שניות (2009), שיא אוסטריה
100 מטר גב : 50.20 שנית (2009), שיא אוסטריה
200 מטר גב: 1:47.64 דקות (2009), שיא אוסטריה, שיא עולם בעבר
200 מעורב אישי: 1:51.72 דקות (2009), שיא אוסטריה
ראו גם

התפתחות שיא העולם במשחה ל-200 מטר גב